hotchpotch/miracl-hf-unified huggingface dataset:
तेज बहादुर सप्रू
सर तेज बहादुर सप्रू (8 दिसम्बर 1875 – 20 जनवरी 1949) प्रसिद्ध वकील, राजनेता और समाज सुधारक थे। उन्होंने गोपाल कृष्ण गोखले की उदारवादी नीतियों को आगे बढ़ाया और आजाद हिन्द फौज के सेनानियों का मुकदमा लड़ने में भी महत्वपूर्ण भूमिका निभाई।
तेज बहादुर सप्रू का जन्म आठ दिसंबर 1875 को अलीगढ़ में हुआ था। उन्होंने आगरा कॉलेज से शिक्षा ग्रहण की और इलाहाबाद उच्च न्यायालय में वकील के रूप में काम किया जहां पुरुषोत्तम दास टंडन उनके कनिष्ठ सहयोगी थे। इतिहासकारों के अनुसार सप्रू एक ओर जहां ब्रिटिश राज के खिलाफ थे वहीं दूसरी ओर वह उसके प्रति नरम भी दिखते थे। एम के भगत ने लिखा है कि सप्रू ब्रिटिश शासकों से लड़ाई की बजाय उनके साथ बातचीत के पक्षधर थे। उन्होंने स्वशासन की मांग तो की वहीं दूसरी ओर स्वतंत्रता की मांग का पुरजोर समर्थन नहीं किया।
सप्रू ने एक ओर जहाँ महात्मा गांधी के नेतृत्व की आलोचना की वहीं दूसरी ओर गांधी-इरविन समझौते में उन्होंने मध्यस्थ की भूमिका निभाई। बतौर राजनीतिक करियर सप्रू 1913 से 1916 तक संयुक्त प्रांत की विधान परिषद के सदस्य रहे। 1920 से 1923 तक वह वायसराय की परिषद के कानूनी सदस्य रहे।
1930 से 1932 तक उन्होंने भारतीय गोलमेज सम्मेलनों में सक्रिय भूमिका निभाई। 1934 में वह प्रिवी काउंसिल के सदस्य भी रहे। सप्रू उन अत्यंत महत्वपूर्ण वकीलों में से एक थे जिन्होंने आजाद हिन्द फौज के सेनानियों का मुकदमा लड़ने में महत्वपूर्ण भूमिका निभाई थी। वह अंबिका प्रसाद सप्रू की एकमात्र संतान थे। भारत की स्वतंत्रता के बाद 20 जनवरी 1949 को इलाहाबाद में उनका निधन हो गया।
मुजफ्फरपुर प्रौद्योगिकी संस्थान
मुजफ्फरपुर प्रौद्योगिकी संस्थान (एमआईटी मुजफ्फरपुर / MIT, Muzaffarpur के नाम से अधिक लोकप्रिय) बिहार के मुजफ्फरपुर में स्थित सार्वजनिक, सह-शिक्षा वाला इंजीनियरी महाविद्यालय है। यह बिहार सरकार स्वारा पूर्णत: वित्तपोषित है। इसकी स्थापना सन् १९५४ में हुई थी और यह देश के उन गिने-चुने इंजीनियरी महाविद्यालयों में से है जिनकी स्थापना भारत की स्वतंत्रता के तुरन्त बाद हुई थी। इस महाविद्यालय में इंजीनियरी एवं फार्मेसी के स्नातक एवं परास्नातक स्तरीय पाठ्यक्रम चलाये जा रहे हैं।
बिहार में केवल तीन ही मात्र ऐसे इंजीनियरिंग कॉलेज हैं, जहां पे कैम्पस सेलेक्शन से बङी बङी कम्पनियां छात्रों क़ो रोजगार दे रही है, इसमे ये संस्थान शामिल है
मदन मोहन मालवीय प्रौद्योगिकी विश्वविद्यालय, गोरखपुर
मदन मोहन मालवीय प्रौद्योगिकी विश्वद्यालय, उत्तर प्रदेश के गोरखपुर में स्थित एक प्रौद्योगिकी विश्वविद्यालय है। इसकी स्थापना १९६२ में हुई थी और १ दिसम्बर २०१३ के पहले इसका नाम 'मदन मोहन मालवीय इंजिनियरिंग कॉलेज' था। प्रौद्योगिकी स्नातक पाठ्यक्रमों में प्रवेश एक प्रवेश परीक्षा के आधार पर किया जाता है। यह परीक्षा इस विश्वविद्यालय द्वारा स्वयं आयोजित की जाती है। इस परीक्षा से प्राप्त मेरीत के आधार पर रासायनिक प्रौद्योगिकी में ६० छात्रा तथा अन्य स्नातक पाठ्यक्रमों में १२० छात्रों को प्रवेश दिया जाता है।
किरण भटनागर
किरण भटनागर (Kiron Bhatnagar) जन्म -February 8, 1951  भारतीय रंगकर्मी, लेखक और निर्देशक। नेशनल स्कूल ऑफ ड्रामा में अध्ययन। भारतीय नाट्य संघ से जुडी थी। वर्तमान मै संगीत नाटक अकादमी में उपसचिव।
किरण भटनागर द्वारा संपादित जे. एन. कौशल के संस्मरणों का संग्रह "दर्द आया था दबे पाँव" में जे. एन. कौशल के २८ लेखों और रंग-प्रसंगों के संस्मरणों का संचयन है। उनके माध्यम से भारतीय विशेषकर हिन्दी रंगमंच का चालीस वर्ष का इतिहास एक भिन्न रूप में हमारे सामने प्रस्तुत हुआ है।
थेवेनिन का प्रमेय
थेवेनिन का प्रमेय, परिपथ सिद्धान्त का एक महत्वपूर्ण प्रमेय है। इसे फ्रांस के टेलेग्राफ इंजीनीयर लियों चार्ल्स थेवेनिन (Léon Charles Thévenin (1857–1926)) ने प्रतिपादित किया था।
इसके अनुसार, वोल्टता स्रोत, धारा स्रोत एवं प्रतिरोधकों से निर्मित किसी भी रैखिक परिपथ का इसके किन्हीं दो सिरों (टर्मिनल्स) के बीच व्यवहार एक तुल्य वोल्तता स्रोत Vth एवं तुल्य प्रतिरोधक Rth के श्रेणीक्रम के द्वारा निरूपित किया जा सकता है। यह केवल रैखिक डीसी परिपथ में ही लागू नहीं होता बल्कि किसी एकल आवृत्ति वाले प्रत्यावर्ती धारा के स्रोत एवं सामान्यीकृत प्रतिबाधा से युक्त परिपथों के लिये भी लागू होता है। इस सिद्धान्त की खोज सबसे पहले जर्मनी के वैज्ञानिक हर्मन वॉन हेल्मोल्ट्ज (Hermann von Helmholtz) ने सन् १८५३ में की थी, किन्तु बाद में थेवेनिन ने सन् १८८३ में इसे 'पुन: खोजा'। किन्हीं दो आसंधि (नोड) के बीच, किसी रैखिक परिपथ को नॉर्टन तुल्य परिपथ के रूप में भी निरूपित किया जा सकता है। नॉर्टन तुल्य परिपथ एक धारा स्रोत और उसके समानन्तर जुड़ा एक प्रतिरोध होता है। थेवनिन तुल्य परिपथ तथा नॉर्टन तुल्य परिपथ के अवयवों के मान के बीच निम्नलिखित सम्बन्ध होता है-
उद्धव ठाकरे
उद्धव ठाकरे (जन्मः 27 जुलाई 1960), भारतीय राजनीतिज्ञ तथा वर्तमान में महाराष्ट्र के मुख्यमंत्री हैं। वे महाराष्ट्र की क्षेत्रीय पार्टी शिवसेना के संस्थापक बाला साहेब ठाकरे के पुत्र और शिवसेना के वर्तमान कार्यकारी अध्यक्ष हैं। ठाकरे को यह भूमिका उनके पिता ने सन २००४ में सौंपी थी।
किरचॉफ के परिपथ के नियम
सन् १८४५ में गुस्ताव किरचॉफ (या, गुस्ताव किरखॉफ) ने विद्युत परिपथों में वोल्टता एवं धारा सम्बन्धी दो नियम प्रतिपादित किये। ये दोनो नियम संयुक्त रूप से किरचॉफ के परिपथ के नियम कहलाते हैं। ये नियम विद्युत परिपथों के लिये वस्तुतः आवेश संरक्षण एवं उर्जा संरक्षण के नियमों के भिन्न रूप हैं। ये नियम वैद्युत इंजीनियरी से सम्बन्धित गणनाओं के आधार हैं और बहुतायत में प्रयोग होते हैं। ये दोनो नियम मैक्सवेल के समीकरणों से सीधे व्युत्पन्न किये जा सकते हैं किन्तु इतिहास यह है कि किरचॉफ ने इन्हें मैक्सवेल से पहले प्रतिपादित कर दिया था।
इस नियम को 'किरचॉफ का संधि नियम', 'किरचॉफ का बिन्दु नियम', 'किरचॉफ का जंक्सन का नियम' और किरचॉफ का प्रथम नियम भी कहते हैं।
"n" किसी नोड से जुड़ी धारा-शाखाओं की कुल संख्या है।
यह नियम समिश्र धाराओं के लिये भी सत्य है।
यह नियम आवेश के संरक्षण के नियम पर आधारित है।
इस नियम को 'किरचॉफ का द्वितीय नियम', किरचॉफ का लूप (या मेश) का नियम भी कहते हैं।
अर्थात,
यहाँ, "n" लूप में स्थित कुछ विभवान्तरों की संख्या के बराबर है। ये विभवान्तर समिश्र संख्या (जैसे एसी विश्लेषण की स्थिति में) भी हो सकते हैं।
यह नियम उर्जा संरक्षण के नियम पर आधारित है।
सामने दिखाये गये विद्युत परिपथ में 2 वोल्टता स्रोत तथा 3 प्रतिरोधक हैं। तथा,
किरचॉफ के प्रथम नियम के अनुसार हम लिख सकते हैं कि अब बन्द परिपथ (लूप) "s" में किरचॉफ के द्वितीय नियम के अनुसार, इसी तरह बन्द परिपथ "s" में किरचॉफ के द्वितीय नियम के अनुसार,
इस प्रकार हमें formula_10 में निम्नलिखित रैखिक समीकरण प्राप्त हुए- इनको सरल करके इस प्रकार भी लिख सकते हैं-
अब रखने पर निम्नलिखित हल प्राप्त होता है-
ध्यान दीजिये कि formula_15 का चिह्न ऋणात्मक है, जिसका मतलब यह है कि वास्तव में formula_15 की दिशा चित्र में दिखायी गयी दिशा के उल्टी दिशा में है।
फीजी में आर्य समाज
आर्य समाज उन संस्थाओं में है जो फीजी में सबसे पहले स्थापित हुईं। इसकी स्थापना १९०४ में हुई थी। अपनी स्थापना से इसने युवा, शिक्षित और प्रगतिशील हिंदुओं को अपनी तरफ आकर्षित किया। बीसवीं सदी के पहले तीन दशकों के दौरान, यह फिजी में भारतीय समुदाय की एकमात्र आवाज थी और इसमें कोई आश्चर्य की बात नहीं कि जब फिजी के भारतीयों ने राजनीतिक अधिकार प्राप्त किया तब विधान परिषद में पहुँचने वाले सभी भारतीय सदस्य आर्य समाजी थे। फिजी में भारतीयों पर आर्य समाज का प्रभाव धीरे-धीरे कम हो गया है क्योंकि भारतीयों का प्रतिनिधित्व करने वाले अन्य संगठन भी बाद में स्थापित हो गए, लेकिन सन 1959 तक आर्य समाज राजनीति में प्रमुख शक्ति बनी रही। फिजी में आज भी आर्य समाज अपने सदस्यों को प्रभावित करने वाले मुद्दों पर बोलता है तथा इसकी गतिविधियाँ दिखाई देती हैं। फिजी का आर्यसमाज अनेक धार्मिक, सामाजिक और शैक्षणिक संस्थायें चलाता है।
सन १८९३ तक फिजी में शिक्षा केन्द्र स्थापित हो चुके थे। ये केन्द्र छोटे-छोटे समूहों द्वारा संचालित थे जो अपना 'समाज' चलाते थे। सन १९०२ में शिव दत्त शर्मा भारत से फिजी पहुँचे। सुवा के निकट समबुला में एक मन्दिर स्थापित किया गया। यही मन्दिर बच्चों के लिये विद्यालय का काम भी करता था जिसमें लगभग ६० लड़के-लड़कियाँ पढ़ते थे।
फिजी में आर्य समाज की स्थापना में पंजाब से आये २२ वर्षीय बिहारी लाल का गहरा प्रभाव पड़ा। वे आस्ट्रेलिया होते हुए अर्जेन्टाइना जाने के लिये निकले थे और फिजी में रुक गये थे। नवुआ चीनी कारखाने में उन्हें नौकरी मिल गयी थी। वे नियमित रूप से सुवा आते थे जहाँ स्वामी दयानन्द सरस्वती की शिक्षाओं में रुचि रखने वाले लोग मंगल सिंह के घर एकत्र होते। बिहारी लाल के पास सत्यार्थ प्रकाश की एक उर्दू प्रतिलिपि थी जिसमें से वे कोई भाग पढ़ते और उसकी व्याख्या करते। यह कार्य प्रत्येक रविवार को होता था।
२५ दिसम्बर १९०४ को फिजी के भारतीयों का एक छोटा समूह समबुला में एकत्र हुआ। इसमें मंगल सिंह, गज प्रताप सिंह, ननकू सोनार, बिहारी लाल, शिव दत्त शर्मा, बासदेव राय, इनायत हुसेन, इन्द्र नारायण और टीकाराम वर्मा आदि शामिल थे। इसी सभा में आर्य समाज के स्थापना का निर्णय लिया गया।
कंप्यूटर स्मृति
कंप्यूटर स्मृति या मैमोरी का कार्य किसी भी निर्देश, सूचना अथवा परिणाम को संचित करके रखना होता है। कम्प्यूटर के सी.पी.यू. में होने वाली समस्त क्रियायें सर्वप्रथम स्मृति में जाती है। यह एक प्रकार से कम्प्यूटर का संग्रहशाला होता है। मेमोरी कम्प्यूटर का अत्यधिक महत्वपूर्ण भाग है जहां डाटा, सूचना और प्रोग्राम प्रक्रिया के दौरान स्थित रहते हैं और आवश्यकता पड़ने पर तत्काल उपलब्ध होते हैं।
प्रयोग के आधार पर भी ये दो प्रकार की होती हैं:
मुख्य स्मृति या मेन मेमोरी कंप्यूटर के हृदय यानि माइक्रोप्रोसेसर या मदरबोर्ड के अंदर लगी रहती है। इसे प्राथमिक भंडारण इकाई या प्राइमरी स्टोरेज युनिट भी कहते हैं। एक्सेस के आधार पर ये भी दो प्रकार की होती हैं:
रैम यानि रैंडम एक्सैस मैमोरी एक कार्यकारी मैमोरी होती है। यह तभी काम करती है जब कम्प्यूटर कार्यशील रहता है। कम्प्यूटर को बन्द करने पर रैम में संग्रहित सभी सूचनाऐं नष्ट हो जाती हैं। कम्प्यूटर के चालू रहने पर प्रोसेसर रैम में संग्रहित आंकड़ों और सूचनाओं के आधार पर काम करता है। इस स्मृति पर संग्रहित सूचनाओं को प्रोसेसर पढ़ भी सकता है और उनको परिवर्तित भी कर सकता है।
रोम यानि मोटा पाठ में संग्रहित सूचना को केवल पढ़ा जा सकता है उसे परिवर्तित नहीं किया जा सकता। कम्प्यूटर के बंद होने पर भी रौम में सूचनाऐं संग्रहित रहती हैं नष्ट नहीं होती।
गौण स्मृति या ऑक्ज़िलरी स्टोरेज युनिट। इसे सहायक भंडारण इकाई या सेकेण्डरी स्टोरेज युनिट भी कहते हैं।
वह मेमोरी यूनिट जिसमे विद्युत् सप्लाई बंद हो जाने पर भी डाटा बना रहता है। स्थिर या स्थाई मेमोरी कहलाता है ,परन्तु जिस मेमोरी यूनिट में विद्युत् सप्लाई बंद हो जाने पर संग्रहित डाटा नष्ट हो जाता है अस्थिर या अस्थाई मेमोरी कहलाता है। सामान्यत: प्राथमिक मेमोरी अस्थायी होता है, जबकि स्थायी मेमोरी होता है।
लेकिन रोम इसका अपवाद है जो एक स्थायी प्राथमिक मेमोरी है। क्योकि इसमे स्टोर सूचनाये विद्युत् सप्लाई बंद होने पर भी कभी नहीं बदलती।
"कंप्यूटर के मूलभूत घटक"
यह प्यार न होगा कम
ये प्यार न होगा कम एक भारतीय हिन्दी धारावाहिक है, यह कलर्स का एक नाट्य कार्यक्रम है। यह रुमानी सफर नवाबों के शहर लखनऊ के दो युवाओं की प्रेम कहानी से शुरू हो रहा है। यह धारावाहिक जाति की राजनीति और वर्ग भेद के विरुद्ध प्रेम की परीक्षा और मुसीबतों से साम्ना कराता है। इस नाटक में अबीर और लहर की प्रेम कहानी है, जो जाति की राजनीति की पृष्ठभूमि में फिल्मायी गयी है। यह धारावाहिक परिवारों तथा समाज के साथ जंग की ऐसी प्रेम कहानी दिखाता है, जो पहले कभी नहीं देखी गयी। यह धारावाहिक पुरानी कहावत प्यार अंधा होता है पर आगे बढ़ता है, लेकिन जाति और वर्ग भेद के प्रति हमारे देश के लोगों की सनक की भी आलोचना करता है। सत्तर के दशक की हिन्दी फिल्मों के अभिनेता धीरज कुमार की कंपनी क्रिएटिव आई द्वारा निर्मित इस धारावाहिक में अबीर की भूमिका गौरव खन्ना और लहर की भूमिका यमी गौतम कर रही हैं। इनके अलावा इस धारावाहिक में ऐश्वर्य नारकर, तुषार दलवी और प्राची शाह आदि भी महत्त्वपूर्ण भूमिकाओं में दिखाई देंगे।
इसे बनाने के लिए मुम्बई में फिल्मसिटी में दो एकड़ के दायरे में लखनऊ के गणेशगंज मौहल्ले का निर्माण किया गया है। अभिनेता गौरव खन्ना कानपुर के रहने वाले हैं। इस धारावाहिक के प्रचार लखनऊ में गणेशगंज में शूट हुए थे। जिस हवेली में यह शूट हुए थे, वहां रहने वाली लड़कियों की चाल-ढाल, बोलचाल आदि को मैंने ध्यान से देखा। सीरियल की भाषा सरल है।
इन्द्र विद्यावाचस्पति
इन्द्र विद्यावाचस्पति (1889-1960), कुशल पत्रकार, गंभीर विचारक, एवं इतिहासवेत्ता थे। वे स्वामी श्रद्धानन्द के पुत्र थे। सन १९५२ से १९५८ तक वे राज्यसभा के सदस्य भी रहे।
इन्द्र विद्यावाचस्पति का जन्म ९ नवम्बर सन् १८८९ को पंजाब के जालन्धर जिले के नवां शहर में हुआ था। उनकी शिक्षा-दीक्षा गुरुकुल कांगड़ी में हुई। अध्ययन के समय ही उन्हें सद्धर्म प्रचारक के सम्पादन का मौका मिला। यहीं से उनकी प्रवृति पत्रकारिता की ओर गयी। अपने जीवनकाल में उन्होने "विजय", "वीर अर्जुन" तथा "जनसत्ता" का सम्पादन किया। 'विजय' दिल्ली से प्रकाशित होने वाला पहला हिन्दी समाचार पत्र था। इनका देहावसान २३ अगस्त सन् १९६० को दिल्ली में हुआ।
इन्द्र जी ने शिक्षा तथा साहित्य सृजन के क्षेत्र में महत्वपूर्ण भूमिका निभायी। शिक्षा के क्षेत्र में उनका सबसे महत्वपूर्ण योगदान गुरुकुल कांगड़ी का संचालन एवं मार्गदर्शन है। इस विश्वविद्यालय के कुलाधिपति के रूप में कार्य करते हुए उन्होने गुरुकुल की उपाधियों को केन्द्र एवं राज्य सरकारों से मान्यता प्रदान कराने का स्तुत्य एवं सफल कार्य किया। गुरुकुल में हिन्दी माध्यम से तकनीकी विषयों की शिक्षण की व्यवस्था करके इन्होने हिन्दी की अमूल्य सेवा की।
ये इतिहास के गम्भीर अध्येता थे। अत: इनकी इतिहास-विषयक रचनाएं अत्यन्त प्रामाणिक एवं उच्च श्रेणी की मानी गयीं हैं। 'भारत में ब्रिटिश साम्राज्य का उदय और अन्त', 'मुगल साम्राज्य का क्षय और उसके कारण', 'मराठों का इतिहास' उनकी सर्वप्रसिद्ध रचनाएँ हैं।
धार्मिक एवं सांस्कृतिक क्रितियों में 'आर्यसमाज का इतिहास', 'उपनिषदों की भूमिका' तथा 'संस्कृत्ति का प्रवाह' उल्लेखनीय हैं। 'शाह आलम की आँखें' प्रतिनिधि ऐतिहासिक उपन्यास है तो 'नैपोलियन बोनापार्ट की जीवनी', 'महर्षि दयानन्द का जीवन-चरित' उल्लेखनीय जीवन-ग्रन्थ हैं।
इन्द्र जी का भाषा पर पूरा अधिकार था। इनकी शैली में सहज प्रवाह है। वस्तुस्थिति का मार्मिक चित्रण करने की अद्भुत क्षमता है। इनकी कृतियाँ हिन्दी का गौरव हैं।
निमाड़ी भाषा
"नेवारी भाषा से भ्रमित न हों, जो नेपाल में बोली जाने वाली एक भाषा है।
निमाड़ी, मध्य प्रदेश के निमाड़ क्षेत्र की बोली है। यह क्षेत्र मालवा के दक्षिण में महाराष्ट्र से सटा समीवर्ती क्षेत्र है।  निमाड़ी बोलने वाले जिले हैं - बड़वानी, खंडवा, पूर्वी निमाड़, पश्चिमी निमाड़, धार एवम हरदा जिले के कुछ भाग तथा कई गाँव ऐसे है जिनमे निमाड़ी बोली जाती है। निमाड़ी भाषा गुजराती, मराठी, राजस्थानी, और हिंदी के मिश्रण से बनी है!
दक्षिण अफ्रीका में आर्य समाज
स्वामी दयानन्द सरस्वती की शिक्षाएँ दक्षिण अफ्रीका में २०वीं शती के आरम्भ में पहुँचीं। वहाँ भी आर्य समाज ने भारतीयों को अपने संस्कृति एवं विरासत पर गर्व करने की शिक्षा दी और सामाजिक सुधार एवं शिक्षा के प्रसार का कार्य किया।
बाड कोनिग्शोफ़न
बाड कोनिग्शोफ़न इम ग्राबफेल्ड (जर्मन: "Bad Königshofen im Grabfeld") जर्मनी के बेयर्न राज्य के रोह्न-ग्राबफेल्ड जिले में फ़्रांकिस्ची साले पर स्थित एक स्पा कस्बा है। इस कस्बे की परिसीमा के भीतर बहुत से छोटे-छोटे ग्राम भी बसे हुए हैं:
यह कस्बा संरा अमेरिका के टेक्सास राज्य के आर्लिंग्टन नगर के साथ दोहरादर है। बाड कोनिग्शोफ़न में एक मनोरन्जन पार्क है जो आर्लिंग्टन नगर के सम्मान मे "आर्लिंग्टन" नामित है। वहीं, दूसरी ओर आर्लिंग्टन में भी वर्ष २००६ में एक जलक्रीड़ा पार्क खोला गया जिसका नाम बाड कोनिग्शोफ़न के सम्मान में "बाड कोनिग्शोफ़न फैमिली एक्वाटिक सेन्टर" रखा गया।
गुदा
जीवों के पाचन तंत्र के अन्तिम छोर के द्वार (छेद) को गुदा (anus) कहते हैं। इसका कार्य मल निष्कासन का नियंत्रण करना है।
गुदा शरीर के पाचक नाल का अंतिम एक या डेढ़ इंच लंबा भाग है, जिसके वहि:छिद्र (external orifice) से मल शरीर से बाहर निकलता है। इस नली की रचना भी नाल के शेष भाग के ही समान है, अर्थात्‌ सबसे भीतर श्लैष्मिक स्तर और उसके बाहर वृत्ताकार और अनुदैर्ध्य मांससूत्रों के स्तर और उनके बाहर सीवीय कला। नीचे की ओर छिद्र पर श्लेष्मल कला और त्वचा का संगम (mucocutaneous Junction) है। यहां भीतर की अनुवृत्त मांससूत्रों की संख्या में विशेष वृद्धि से बाह्य गुदसंवरणी (external spincter) पेशी बन गई है, जिसके संकोच से गुदाछिद्र बंद हो जाता है। इससे ऊपर नली के ऊपरी भाग में भी एक ऐसी ही, किंतु इससे बड़ी संवरणी पेशी है जिसके वास्तव में दो भाग हैं। इन संवरणी पेशियों की क्रिया श्रोणितंत्रिकाओं के अधीन है।
फ़्रांकिस्ची साले नदी
फ़्रांकिस्ची साले (जर्मन: "Fränkische Saale") जर्मनी के बायर्न राज्य में १२५ किमी लम्बी एक नदी है। यह निम्न फ़्रेंकोनिया में बहने वाली मेन नदी के दाहिने तट की सहायक नदी है। यह नदी साक्सचिसे साले ("Sächsische Saale") नदी से भ्रमित नहीं होनी चाहिए, जो एल्बे नदी की सहायक नदी है।
फ़्रांकिस्ची साल नदी, बाड कोनिग्शोफ़न, बाड न्यूस्ताड, बाड किसिन्जिन, हैमलबर्ग से बहती हुई जीमुन्डेन एम मेन मे बहने वाली मेन नदी में गिरती है।
थियोडोर सो
थियोडोर सो एक सॉफ़्टवेयर यंता हैं जिन्होंने लिनक्स कर्नल के विकास में महत्वपूर्ण योगदान दिया है। वे एक्सटी४ फाइल तंत्र के भी संरक्षक हैं। वर्तमान में वे आईबीएम में कार्यरत हैं।
हर्षचरितम्
हर्षचरित संस्कृत में बाणभट्ट द्वारा रचित एक ग्रन्थ है। इसमें भारतीय सम्राट हर्षवर्धन का जीवनचरित वर्णित है। ऐतिहासिक कथानक से सम्बन्धित यह संस्कृत का सबसे प्राचीन ग्रन्थ है।
इस समय उपलब्ध हर्षचरित आठ उच्छ्वासों में विभाजित है। जिसमें से पहले ढाई उच्छ्वास बाण की आत्मकथा रूप में हैं। तदुपरान्त स्थाणीश्वर (आधुनिक थानेश्वर) के पुष्यभूति वंश, जिनमें हर्ष के पिता प्रभाकरवर्धन का जन्म हुआ था, का वर्णन है। बाण ने प्रभाकरवर्धन की पुत्री राज्यश्री और कन्नौजाधिपति ग्रहवर्मा मौखरि के विवाह का वर्णन किया है। अपने ज्येष्ठ पुत्र राजवर्धन को हूणों का हनन करने के लिए भेजकर प्रभाकरवर्धन ज्वरग्रस्त हो गए। बाण ने उसके रोग, मृत्यु, दाह-संस्कार एवं साम्रज्ञी यशोमती के आत्मदाह का वर्णन किया है। उसके बाद गौड़ एवं मालव सेनाओं के कन्नौज पर आक्रमण तथा ग्रहवर्मा की हत्या की सूचना मिलती है यह सुनकर राज्यवर्धन कन्नौज की ओर बढ़े। शत्रुओं ने हथियार डाल दिए। परन्तु चालाकी खेली। राज्यवर्धन को शत्रु शिविर में आमंत्रित किया गया और उनकी निर्मम हत्या कर दी गई। हर्ष ने अपने बहनोई एवं भाई की हत्या का बदला लेने की प्रतिज्ञा की तथा कन्नौज की ओर प्रस्थान किया। हर्ष की बढ़ती हुई सेना के सामने शत्रु भाग निकला। यह सुनकर हर्ष के विस्मय का अन्त न था कि राज्यश्री कैद से छूटकर विंध्याचल की ओर चली गई। बहुत परिश्रमयुक्त खोज के पश्चात् हर्ष ने आत्मदाह करने को तत्पर राज्यश्री को दिवाकर मित्र ऋषि के आश्रम के पास पाया और गंगा के तट पर अपने शिविर में ले आया। यहाँ ग्रंथ अकस्मात् समाप्त हो जाता है।
ऐसा कहा जाता है कि बाण का विचार हर्ष के चरित्र को पूर्णरूपेण लिखने का नहीं था। वह इसका केवल मात्र एक अंश लिखना चाहते थे क्योंकि उन्होंने अपने श्रोताओं को बतलाया है ‘हर्ष के जीवन का वर्णन’ सैकड़ों जीवनों में भी नहीं किया जा सकता। यदि आप उसका एक अंश सुनना चाहते हो तो मैं तैयार हूँ। यह भी ठीक ही कहा जाता है कि ‘हर्षचरित’ हर्ष के जीवन की केवल एक घटना मात्र है क्योंकि हर्ष चरित से उपलब्ध ऐतिहासिक ज्ञान बहुत ही कम है। परन्तु इस ग्रंथ की समालोचना करते हुए हमें इसे ऐतिहासिक रचना के रूप में नहीं देखना चाहिए। वस्तुतः उसे ऐतिहासिक कथानक से युक्त एक काव्य कहना ही अधिक युक्तिसंगत है। लेखक की पूर्ण शक्ति काव्य-प्रतिभा का प्रदर्शन करने पर ही केन्द्रित है और ऐतिहासिकता उनके लिए गौण है। उन्होंने कृति के प्रतिनायक भूत गौड़ एवं मालव राजाओं का नाम भी नहीं दिया है। भूमि को गौड़ों से शून्य करने के हर्ष के निश्चय होने पर भी, बाण ने गौड़ों की भावी घटनाओं को छोड़ दिया है। जहां पाठक विंध्यपर्वत में से हर्ष की गवेषणा के परिणाम को सुनने को उत्कण्ठित हैं वहां बाण विन्ध्यपर्वत का सूक्ष्म वर्णन करने में संलग्न हैं।
अस्तु, बाण ने हर्ष की प्रस्थान करती हुई सेना का, राज्यसभा का, धार्मिक सम्प्रदायों का, ग्रामों का सुन्दर चित्र प्रस्तुत किया है जो कि इतिहास की दृष्टि से बहुत महत्त्वपूर्ण है
बैगपाइप
बैगपाइप एक पश्चिमी वाद्य यन्त्र है। यह मूल रूप से स्कॉटलैण्ड का वाद्य यन्त्र है।
बैगपाइप भारत के उत्तरांचल प्रान्त में काफी प्रचलित है। यह वहाँ के विभिन्न पारम्परिक समारोहों तथा आयोजनों में बजाया जाता है। स्थानीय बोली में इसका प्रचलित नाम "पाइप" अथवा "बीन-बाजा" है, पौड़ी गढ़वाल तथा अन्य कई इलाको मे यह "मुसा बाजा" के नाम से प्रचलित है, यह अन्य स्थानीय वाद्य यन्त्रों "ढोल-दमों" के साथ बजाया जाता है। उत्तरांचल में इसके प्रचलन के पीछे अनुमान लगाया जाता है कि ब्रिटिश सेना में शामिल गढ़वाली, कुमाऊंनी सैनिकों ने इसे प्रचलित किया।
बायर्न
बायर्न () या आधिकारिक बायर्न का मुक्त राज्य () जर्मनी का एक राज्य है जो देश के दक्षिणपूर्वी भाग में स्थित है। कुल 70,258 वर्ग किमी क्षेत्रफल और 13 करोड़ जनसंख्या के साथ यह जर्मनी का सबसे बड़ा राज्य है और देश के कुल भूभाग का 20% है। इसकी राजधानी है म्यूनिख जो ऊपरी बायर्न में स्थित है।
बायर्न की अन्तर्राष्ट्रीय सीमा ऑस्ट्रिया, चेक गणराज्य और स्विट्ज़रलैण्ड से मिलती है। देश के भीतर पड़ोसी राज्य हैं बाडॅन-वाट्मबर्ग, हैसे, थुरुंजिया और सैक्सनी। राज्य से होकर बहने वाली दो प्रमुख नदियाँ हैं डोनौ और मेन। बेयर्न के आल्प्स पर्वत ऑस्ट्रिया की सीमा पर लगे हुए हैं और इस पर्वतमाला का सबसे ऊँचा शिखर जर्मनी में है जिसे ज़ूग्सपित्ज़ी।
रमाशंकर मिश्र
रमाशंकर मिश्र हिन्दी के प्रसिद्ध कवि हैं।
पिता - स्व0 श्री रामक्रष्ण मिश्र आयुर्वेदाचार्य ; माता - स्व0 श्रीमती सुन्दर देवी मिश्रा
पत्नी - श्रीमती शैलकुमारी मिश्रा
जन्मतिथि - 07-09-1937 जन्मस्थान - दारागंज, प्रयाग इलाहाबाद
पिता का जन्मस्थान - ग्राम समगरा, मर्का, बांदा, उ0 प्र0
पिता का निवास स्थान - कतिपय वर्ष दारागंज, प्रयाग और तत्पाश्चात् कर्वी चित्रकूट, उ0 प्र0
सेवा स्थल - अंग्रेजी प्रवक्ता और प्रधानाचार्य के रूप में श्री जे0पी0 शर्मा इण्टर कालेज, बबेरू, बांदा, उ0प्र01- स्वामी विवेकानन्द 2- भीष्म पितामह 3-लवकुश 4- साध्वी द्रौपदी 5- महासती अनसूया
6- महानारी मदालसा 7- भगिनी निवेदिता 8- धर्मराज युधिष्ठिर 9-भक्त प्रवर सम्राट ध्रुव
10- विप्रवीर परशुराम 11- भक्त सम्राट प्रहलाद
1- सुलोचना का सतीत्व 2- महादेवी राज्यश्री 3- डॉ॰ ऐनी बेसेण्ट 4- राजर्षि मांधाता 5- इन्द्राणी
1- अन्तर्यात्रा 2- सरस स्वर 3- नयी कवितायें 4- प्रयोगवादी आयाम 5- विविध भाव तरंगें 6- नवीन भावगीत 7- ज्ञानगीत तरंग
1- 14 रचनाओं पर शोधप्रबंध लिखकर एक शोध छात्र ने सागर विश्वविद्यालय म0 प्र0 से पी-एच0 डी0 की उपाधि प्राप्त किया है।
2- एक छात्र ने दो महाकाव्यों पर शोध अधिनिबंध लिखकर उज्जैन विश्वविद्यालय से एम0 फिल0 प्राप्त किया है।
1- विशिष्ट सम्मान पत्र सन् 1985 में 2- विशिष्ठ सम्मान पत्र सन् 1991 3- काव्यश्री सन् 1996 में 4- निराला सम्मान पत्र सन् 2004 में5- साहित्य विभूषण सम्मान सन् 2006 में 6- समर्पण सम्मान सन् 2007 में
(1) सागर मंजूषा दीपशिखा
साधना तपस्या की प्यासी।
पाषाण शिला कहती पुकार,
अब जाग उठो भारतवासी।। (स्वामी विवेकानन्द महाकाव्य सर्ग 8 पृ0 106)
(2) भारत की अध्यात्मिकता,
संस्कृति-मस्तक की बिन्दी।
वह व्यथा-कथा की अथ-इति,
श्रद्धा स्वराष्ट्र की हिन्दी।। (साध्वी द्रौपदी महाकाव्य सर्ग 11 पृ0 282)
(3) मधुऋतु आश्रम में आ उतरी,
अनसूया महासती के संग।
मधुकर कलिका की वार्तायें,
चढता जीवन में प्रणय-रंग।। (महासती अनसूया सर्ग तृतीय पृ0 54)
(4) पैदा हो आयरलैण्ड-मध्य,
भारत को मातृभूमि माना।
आध्यात्म जगत में कार्य किया,
भारतमाता को पहचाना।। (भगिनी निवेदिता सर्ग अश्टम पृ0 109)
(1) अपनी संस्कृति में नयी विभा,
आये, असुरत्व हटे प्रचण्ड।
मानवता के नव सुमन खिलें,
राक्षसी वृत्ति हो खण्ड-खण्ड।। (सुलोचना का सतीत्व सर्ग चतुर्थ पृ0 62)
(2) चन्द्रमा चांदनी से भरता,
पावन प्रयाग का तीर्थराज।
मानों फैला राज्यश्री-यश,
अरु हर्ष-कीर्ति धवलित समाज।। (महादेवी राज्यश्री सर्ग पंचम पृ0 81)
(1) जब तक नभ में रवि, शशि, तारक,
भूपर गंग-यमुन में पानी।
गर्जितोर्मि सागर के जल में,
तब तक तेरी अमर कहानी।। (अन्तर्यात्रा की कविता क्रातिवीर चन्द्रशेषर आजाद पृ0 120)
(2) माता निर्मल गायत्री,
वात्सल्य सुरभि भरती है।
घर के उजडे उपवन को,
निर्मल पवित्र करती है।। (सरस स्वर की कविता मां का महत्व पृ0 80)
अंतर्वेशन
अंतर्वेशन (इंटरपोलेशन / Interpolation) का अर्थ है किसी गणितीय सारणी में दिए हुए मानों के बीच वाले मानों को ज्ञात करना। अंग्रेजी शब्द इंटरपोलेशन का शाब्दिक अर्थ है - 'बीच में शब्द बढ़ाना' या किसी के वर्ग या समूह के बीच में उसी तरह की और कोई चीज बाहर से लाकर जमाना, बैठाना या लगाना।।
मान लीजिए, निम्नलिखित सारणी दी हुई है:
प्रश्न यह है कि x के सारणीबद्ध मानों के बीच के किसी मान के लिए (जैसे x = 2.5 के लिए) f(x) का मान किस प्रकार निकाला जाय। इस प्रश्न का उत्तर अंतर्वेशन सिद्धांत द्वारा मिलता है। अंतर्वेशन के विकसित सिद्धांत से किसी सारणी द्वारा निर्दिष्ट फलन का अवकल गुणक (डिफ़रेंशियल कोइफ़िशेंट) अथवा दो सीमाओं के बीच का अनुकल (इनटेग्रल) निकालना भी संभव है।
अन्तर्वेशन की कई विधियाँ हैं। उपयुक्त विधि चुनते समय उनकी परिशुद्धता, दक्षता, कम से कम कितने बिन्दु चाहिये, आदि बातों पर ध्यान दिया जाता है।
अंतर्वेद
अंतर्वेद से अभिप्राय गंगा और यमुना के बीच के उस विस्तृत भूखण्ड से था जो हरिद्वार से प्रयाग तक फैला हुआ है। इस द्वाब में वैदिक काल से बहुत पीछे तक निरन्तर यज्ञादि होते आए हैं। वैदिक काल में वहाँ उशीनर, पंचाल तथा वत्स अथवा वंश बसते थे। इसी से पूर्व की ओर लगे कोसल तथा काशी जनपद थे। अंतर्वेद को पश्चिमी तथा दक्षिणी सीमाओं पर कुरु, शूरसेन, चेदि आदि का आवास था। ऐतिहासिक युग में इस प्रदेश में कई अश्वमेघ यज्ञ हुए जिनमें समुद्रगुप्त का यज्ञ बड़े महत्व का था।
गुप्तकालीन शासन व्यवस्था के अनुसार अन्तर्वेद साम्राज्य का विषय या जिला था। स्कन्दगुप्त के समय उसका विषयपति शर्वनाग स्वयं सम्राट द्वारा नियुक्त किया गया था।
अन्तर्दर्शन
अंतर्दर्शन (इंट्रास्पेक्शन) का तात्पर्य अंदर देखने से है। इसे आत्म निरीक्षण या आत्म चेतना भी कहा जाता है। मनोविज्ञान की यह एक पद्धति है। इसका उद्देश्य मानसिक प्रक्रियाओं का स्वयं अध्ययन कर उनकी व्याख्या करना है। इस पद्धति के सहारे हम अपनी अनुभूतियों के रूप को समझना चाहते हैं। केवल आत्मविचार (सेल्फ-रिफ्लेक्शन) ही अंतर्दर्शन नहीं है।
अंतर्दर्शन के विकास में तीन सीढ़ियों का होना आवश्यक है-
(1) किसी बाह्य वस्तु के निरीक्षण क्रम में अपनी ही मानसिक क्रिया पर विचार करना,
(2) अपनी ही मानसिक क्रियाओं के कारणों पर विचार करना और
(3) अपनी मानसिक क्रियाओं के सुधार के बारे में सोचना।
इस पद्धति के अनुसार एक ही मानसिक प्रक्रिया के बारे में लोग विभिन्न मत दे सकते हैं। अतः यह पद्धति अवैधानिक है। वैयक्तिक होने के कारण इससे केवल एक ही व्यक्ति कीे मानसिक दशा का पता चल सकता है।
अंतर्दर्शन की सहायता के लिए बहिर्दर्शन पद्धति आवश्यक है। अंतर्दर्शन पद्धति का सबसे बड़ा गुण यह है कि इसमें निरीक्षण की वस्तु सदा हमारे साथ रहती है और हम अपने सुविधानुसार चाहे जब अंतर्दर्शन कर सकते हैं।
अंगामी भाषा
अंगामी (Angami), भारत के नागालैंड की सोलह बोलियों में से एक बोली तथा राज्य की प्रमुख भाषा है। यह तिब्बती-बर्मी भाषा परिवार की अंगामी-पोचुरी शाखा की अंगामी उपशाखा की एक भाषा है। राज्य के निवासियों के बीच यह संपर्क भाषा के रूप में विकसित हो चुकी हैं। देश की 1652 भाषाओं एवं बोलियों में से एक है। इसके बोलने वालों की संख्या एक लाख से ज़रा अधिक है। यह चीनी-तिब्बती परिवार की असमी-बर्मी-शाखा की एक टोनिम (Toneme) प्रधान भाषा है, जिनमें तान के चढ़ाव-उतार से किसी-किसी शब्द में आठ अर्थों तक का बोध होता है। इसे रोमन लिपि में लिखा जाने लगा है। नागरी लिपि में भी भाषा और साहित्य को लिखित रूप देने का प्रयास हो रहा है।
अन्तपाल
कौटिलीय अर्थशास्त्र से हमें अंतपाल नामक राजकर्मचारियों का पता चलता है जो सीमांत के रक्षक होते थे और जिनका वेतन कुमार, पौर, व्यावहारिक, मंत्री तथा राष्ट्रपाल के बराबर होता था।
अशोक के समय अंतपाल ही अंतमहामात्र कहलाने लगे। गुप्तपाल में अंतपाल गोप्ता कहलाने लगे थे। मालविकाग्निमित्र नाटक में वीरसेन तथा एक अन्य अंतपाल का उल्लेख हुआ है। वीरसेन, नर्मदा के किनारे स्थित अंतपाल दुर्ग का अधिपति था। अंतपालों का कार्य महत्त्वपूर्ण था; ग्रीक कर्मचारी 'स्त्रातेगस' से इन पदाधिकारियों की तुलना करना सहज है। अंतपाल शब्द साधारणतया सीमांत प्रदेश के शासक या गवर्नर को निर्दिष्ट करता है। यह शासक सैनिक, असैनिक दोनों ही प्रकार का होता था।
परिपथ डिजाइन
परिपथ अभिकल्प (सर्किट डिजाइन) का अर्थ बहुत व्यापक है। इसमें किसी आईसी के अन्दर केवल एक ट्रांजिस्टर का डिजाइन से लेकर जटिल एलेक्ट्रॉनिक प्रणालियों की डिजाइन तक आता है। सरल कार्यों के लिये डिजाइन की प्रक्रिया एक ही व्यक्ति बिना किसी योजनाबद्ध डिजाइन प्रक्रिया का अनुसरण किये भी कर सकता है किन्तु अधिक कठिन और जटिल डिजाइनों के लिये डिजाइनरों की एक टोली (टीम) लगती है जो योजनाबद्ध मार्ग का अनुसरण करते हुए तथा कम्प्यूटर सिमुलेशन आदि का बुद्धिमतापूर्ण उपयोग करते हुए यह कार्य करती है।एनालॉग परिपथ डिजाइन करना कठिन और चुनौती भरा कार्य है। यह सदा 'नया' काम होता है। उच्च परफॉर्मैंस वाला एनालॉग डिजाइन स्वचालित (automate) नहीं किया जा सकता (जबकि डिजिटल परिपथ का स्वचालित डिजाइन सम्भव है।)। एनालॉग परिपथ की कोई मानक 'सेल लाइब्रेरी' नहीं है। इन्हीं कारणों से एनालॉग आईसी डिजाइनरों की मांग सदा अधिक रहती है।
एनालाग सर्किट रव (noise) के प्रति अधिक संवेदनशील होतीं हैं, इसके अलावा वे सप्लाई के प्रति, लोड के प्रति, तापमान के प्रति तथा निर्माण प्रक्रिया के प्रति बहुत संवेदनशील होतीं हैं।
अन्तरपणन
किसी प्रतिभूति, वस्तु या विदेशी विनिमय को सस्ते बाजार में खरीदना और साथ ही साथ तेज बाजार में बेचना अंतरपणन (आर्बिट्रेज) कहलाता है। इसका उद्देश्य विभिन्न व्यापारिक केंद्रों में प्रचलित मूल्यों के अंतर से लाभ उठाना होता है। अंतरपणन इस कारण संभव होता है कि एक ही समय विभिन्न बाजारों में उसी प्रतिभूति, वस्तु या विदेशी चलन के विभिन्न मूल्य होते हैं; और इसका परिणाम समस्त बाजारों के मूल्यों में समानता स्थापित करना होता है। अंतरपणन के लिए यह आवश्यक है कि संदेशवहन के शीघ्र साधन विद्यमान हों और संबंधित बाजारों में तुरंत ही आदेश पालन कराने का समुचित प्रबंध हो। अंतरपणकर्ता चाहे तो प्रतिभूति, वस्तु या विदेशी चलन भेज दे और बदले में आवश्यक धनराशि मँगा ले, चाहे वह उस राशि को बाजार में जमा रहने दे जिससे भविष्य में उस बाजार में क्रय होने पर वह काम आ सके।
सोने का अंतरपणन करने के लिए यह आवश्यक होता है कि विभिन्न देशों के बाजारों में सोने के मूल्य की बराबर जानकारी रखी जाए जिससे वह जहाँ भी सस्ता मिले वहाँ से खरीदकर अधिक मूल्य वाले बाजार में बेच दिया जाए। सोना खरीदते समय क्रय मूल्य में निम्नलिखित व्यय जोड़े जाते हैं:
(1) क्रय का कमीशन,
(2) सोना विदेश भेजने का किराया,
(3) बीमे की किस्त,
(4) पैकिंग व्यय,
(5) कांसुली बीजक (कांसुलर इनवायस) लेने का व्यय, तथा
(6) भुगतान पाने तक का ब्याज।
साथ में, सोना बेचकर जो मूल्य मिले उसमें से निम्नलिखित मद घटाए जाते हैं:
(1) सोना गलाने का व्यय (यदि आवश्यक हो),
(2) आयात कर और आयात संबंधी अन्य व्यय तथा
(3) बैंक कमीशन।
इन समायोजनाओं के पश्चात् यदि विक्रय राशि क्रय राशि से अधिक हुई, तभी लाभ होगा। सामान्यतः लाभ की दर बहुत कम होती है और उपर्युक्त अनुमानों तथा गणनाओं में तनिक भी त्रुटि होने से लाभ हानि में परिवर्तित हो सकता है। इसके अतिरिक्त दो देशों के चलन परिवर्तन की दर में, जिसे विनिमय दर कहते हैं, घट-बढ़ होती रहती है और उसमें तनिक भी प्रतिकूल घटबढ़ हानि का कारण बन सकती है। अतः अंतरपणकर्ता को उपर्युक्त समस्त बातों का ज्ञान होना चाहिए; उसमें तुरंत निर्णय करने की योग्यता और भविष्य का यथार्थ अनुमान लगाने की सामर्थ्य भी होनी चाहिए। इतना होने पर भी कभी-कभी जोखिम का सामना करना पड़ता है।
विदेशी चलन तथा प्रतिभूतियों में भी अंतरपणन इसी प्रकार किया जाता है। विदेशी चलन में अंतरपणन बहुधा दो से अधिक बाजारों को सम्मिलत करके होता है जिसमें मूल्यों के अंतर से पर्याप्त लाभ उठाया जा सके। हाल ही में विभिन्न देशों में विनिमय-समकरण-कोश स्थापित कर दिए गए हैं और उनके अधिकारी विनिमय दरों को स्थिर कर देते हैं। फलस्वरूप अंतरपणन से लाभ उपार्जित करने के अवसर प्रायः समाप्त हो जाते हैं। प्रतिभूतियों में अंतरपणन बहुधा विषम होता है और उसमें जोखिम भी अधिक होती है।
अंतरपणन के द्वारा प्रतिभूतियों, वस्तुओं या विदेशी विनिमय के मूल्य संसार भर में लगभग समान हो जाते हैं। अनेक अंतरपणनकर्ताओं की क्रियाओं के फलस्वरूप अंतरराष्ट्रीय बाजार स्थापित हो जाते हैं और बने रहते हैं जिससे क्रेताओं तथा विक्रेताओं को बहुत सुविधा होती है। जहाँ तक वस्तुओं का संबंध है, अंतरपणन के द्वारा वस्तुओं का निर्यात अधिपूर्ति के देश से अभाव के देशों में होता रहता है जिससे आवश्यक वस्तुओं का यथोचित वितरण संसारव्यापी आधार पर हो जाता है।
हरिओम पंवार
हरिओम पंवार jii की राष्ट्रीय अस्मिता के गायक hindi कवि हैं। वे वीररस के कवि हैं।
Mr.हरिओम पंवार जी का जन्म उत्तर प्रदेश के बुलन्द शहर जिले में सिकन्दराबाद के निकट बुटना गाँव में हुआ था। वे मेरठ विश्वविद्यालय के मेरठ महाविद्यालय में विधि संकाय में प्रोफेसर हैं। उन्हें भारत के राष्ट्रपति, उपराष्ट्रपति एवं विभिन्न मुख्यमंत्रियों द्वारा सम्मानित किया जा चुका है। उन्हें 'निराला पुरस्कार', 'भारतीय साहित्य संगम पुरस्कार', 'रश्मि पुरस्कार', 'जनजागरण सर्वश्रेष्ठ कवि पुरस्कार' तथा 'आवाज-ए-हिन्दुस्थान' आदि सम्मान प्रदान किये गये हैं
हरिओम पंवार एक ऐसे कवि जिनके द्वारा रचित कविता की नस-नस में वीरता एवं वीर रस विद्यमान रहता है। इनकी कविता बड़े ही उच्चतम कोटि की होती है।
बड़ाबाजार कुमारसभा पुस्तकालय
श्री बडाबाजार कुमारसभा पुस्ताकलय भारत के संस्कृतिक क्षेत्र का एक सुपरिचित नाम है। यह कोलकाता में है। यह मात्र पुस्तकालय या वचनालय ही नहीं है अपितु इसके द्वारा विभिन्न अवसरो पर गोष्ठियों एवं साहित्यिक-सांस्कृतिक कार्यक्रमों का आयोजन किया जाता है। यहाँ से विविध विषयों पर एक दर्जन से अधिक प्रकाशन किये गये हैं। अखिल भारतीय स्तर के दो सम्मानों - विवेकानन्द सेवा सम्मान एवं डॉ॰ हेडगेवर प्रज्ञा सम्मान प्रदान किये जाते हैं। इस संस्था की महिला समिति द्वारा 'प्रावर्तित गीता प्रतियोगिता' ने इसको विशिष्टता प्रदान की है।
इसकी स्थापना 1918 ईस्वी में हुई थी, संस्थापक थे राधाकृष्ण नेवटिया। वे प्रसिद्ध स्वतंत्रता सेनानी थे। 1920 से 1935 तक वे पुस्तकालय के मंत्री रहे तथा 1936 से 1943 तक सभापति। 1920 में उनके मंत्रित्व में पुस्तकालय स्वतंत्रता आंदोलन की गतिविधियों का केंद्र बनकर ‘चरखेवाली सभा’ के नाम से विख्यात हो गया ।
उत्तर प्रदेश हिन्दी संस्थान ने सन २०१७ का राजर्षि पुरुषोत्तम दास टण्डन सम्मान बड़ाबाजार कुमारसभा पुस्तकालय को प्रदान किया।
आवश्यक सेवा संरक्षण अधिनियम
आवश्‍यक सेवा अनुरक्षण कानून ("एस्‍मा") हड़ताल को रोकने हेतु एस्‍मा लगाया जाता है। एस्‍मा लागू करने से पूर्व इससे प्रभावित होने वाले कर्मचारियों को किसी समाचार पत्र या अन्‍य माध्‍यम से सूचित किया जाता है। एस्‍मा का नियम अधिकतम ६ माह के लिए लगाया जा सकता है। एस्‍मा लागू होने के उपरान्‍त यदि कर्मचारी हड़ताल पर जाता है तो वह अवैध‍ एवं दण्‍डनीय है। क्रिमिनल प्रोसीजर १८९८ (५ ऑफ १८९८) के अन्‍तर्गत एस्‍मा लागू होने के उपरान्‍त इस आदेश से सम्‍बन्‍धि किसी भी कर्मचारी को बिना किसी वारन्‍ट के गिरफतार किया जा सकता है।
ऐक्सिस बैंक
ऐक्सिस बैंक (Axis bank) (पुराना नाम यूटीआई बैंक) भारत का एक प्रमुख निजी क्षेत्र का बैंक है। निजी क्षेत्र में बैंकों की स्थापना पर भारत सरकार की अनुज्ञा के बाद, 1993 यानी अपने कामकाज की शुरुआत के बाद से, निजी क्षेत्र के नए बैंकों में ऐक्सिस बैंक (Axis bank) ही पहला था। स्थापना के समय इस बैंक का नाम यूटीआई बैंक था जिसे बाद में बदलकर ऐक्सिस बैंक कर दिया गया। इस बैंक को भारतीय यूनिट ट्रस्ट (यूटीआई - आई), भारतीय जीवन बीमा निगम (एलआईसी) तथा भारतीय सामान्य बीमा निगम (जीआईसी) एवं सार्वजनिक उपक्रम की चार बीमा कंपनियां अर्थात नेशनल इंश्योरेंस कंपनी लिमिटेड, द न्यू इंडिया एश्योरेंस कंपनी लिमिटेड, द ओरिएंटल इंश्योरेंस कंपनी लिमिटेड और यूनाइटेड इंडिया इंश्योरेंस कंपनी लिमिटेड ने संयुक्त रूप से प्रोन्नत किया।
बैंक का पंजीकृत कार्यालय अहमदाबाद तथा केंद्रीय कार्यालय मुंबई में है। बैंक का कामकाज
5019
शाखाओं और एक्स्टेंशन काउंटरों (31 दिसम्बर 2018 तक) के द्वारा विशाल रूप से फैला हुआ है। इसके अलावा अपने माननीय ग्राहकों की सुविधा के लिए 24 घंटों कार्यरत हमारे 14000 एटीएम (30 दिसम्बर 2018 तक) भी हैं। भारत में एटीएमों का यह सबसे बड़ा नेटवर्क कहा जाता है।
इस बैंक की वर्तमान 2019 अध्यक्ष राकेश मखीजा हैं।
वर्तमान में बैंक की पूंजी है रु. 403.63 करोड तथा बैंक की पब्लिक होल्डिंग (प्रोन्नतकर्ताओं के सिवा) है 53.72%.
कुमारन आशान
कुमारन आशान (१८७३-१९२४) एक विश्व विख्यात मलयालम कवि और दार्शनिक थे। उनको आशान के नाम से भी जाना जाता है। वह एक कवि होने के साथ-साथ समाज-सुधारक, तथा पत्रकार थे। कुमारन आशान का जन्म १२ एप्रिल् १८७३ को तिरुवनन्तपुरम् के निकट कायिक्करा गाँव में हुआ था। १६ जनुवरि १९२४ को उनका निधन हो गया।
निरूपकों कहते हैं कि- " कुमारन् आशान् का "वीण पूवु" (पतित कुसुम) मलयालम् में स्वच्छंदतावाद आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। "नलिनि", "लीला", "चिंताविष्टयाय सीता", "चंडालभिक्षुकी", "प्ररोदनम्", "दुरवस्था", "करुणा" इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने शृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।"
नलिनी
लीला
वीण पूवु
दुरवस्था
चण्डालभिक्षुकी
पुष्प वाटी
प्ररोदनम्
करुणा
श्रीबुद्धचरितम्
समाजशास्त्र का इतिहास
समाजशास्त्र का उदय, फ्रांसीसी क्रान्ति के थोड़े ही समय हुआ।
शिकारी समाज (Hunting & Gathering Societies) जानवरों को पालतू बनाने का युग (The Domestication Revolution)
Pastoral Societies
औद्यानिक समाज (Horticultural Societies)
कृषि क्रान्ति (The Agricultural Revolution)
कृषक समाज (Agrarian Societies)
1750: औद्योगिक क्रान्ति का उदय
औद्योगिक समाज
1765, James Watt improves on Newcomen's steam engine
1760-1770, Production of textiles moves from cottages to mills
1793, Eli Whitney invents the cotton gin
आगस्त कॉम्प्टे (Auguste Comte) (1798-1857)
1808, ब्रिटेन में लुड्डाइट (Luddite) समस्या शुरु
कार्ल मार्क्स (1818-1883)
1819, ब्रिटेन में कारखाना अधिनियम लागू हुआ जिसमें बाल-श्रम पर कुछ अवरोध लगाए गए।labor
हर्बर्ट स्पेन्सर (Herbert Spencer) (1820-1903)
1835, first railway boom in England
1845, एंगेल्स (Engels) द्वारा 'इंग्लैण्ड में कामकाजी वर्ग की स्थिति' (The Condition of the Working Class in England) का प्रकाशन
1848, कार्ल मार्क्स द्वारा साम्यवादी घोषणापत्र (The Communist Manifesto) प्रकाशित
फर्निनान्ड टोएन्नीज (Ferdinand Toennies ; 1855-1936)
एमाइल दुर्खीम (Émile Durkheim ; 1858-1917)
1859, डार्विन ने 'द ओरिजिन ऑफ स्पेसीज' प्रकाशित की।
जॉर्ज हर्बर्ट मीड (George Herbert Mead ; 1863-1931)
मैक्स वेबर (Max Weber ; 1864-1920)
चार्ल्स होर्टन कूली (Charles Horton Cooley ; 1864-1929)
1867, Newton's Principia Naturalis and Principia Mathematica (the basis for modern mathematics) published
W. E. B. DuBois (1868-1963)
1871, ब्रिटेन में श्रमिक संघ अधिनयम (ट्रेड यूनियन ऐक्ट) लागू ; श्रमिक संघ अब वैध घोषित
1882, Standard Oil controls 95% of the U.S. oil refining capacity
1886: न्यू यॉर्क बन्दरगाह पर 'स्वतंत्रता की प्रतिमा' (Statue of Liberty) स्थापित की गयी
1893, न्यूजीलैंड, महिलाओं को मताधिकार देने वाला विश्व का पहला राष्ट्र बना ।
1900, Max Planck proposes quantum theory
1901, Marconi sends wireless message from Cornwall to Newfoundland
1903, First flight by Wright Brothers at Kitthawk, NC
1905, प्रवासियों को को नियंत्रित करने के लिए ब्रिटेन ने विदेशी अधिनियम (Aliens Act) पारित किया।
1904-1907, 60% increase in union membership in Britain
1911, British National Insurance Act lays foundation for health and unemployment insurance
1912: The Sinking of the Titanic 1,515 people lose their lives.
1913, First assembly line introduced in Ford automobile factory
C. Wright Mills (1916-1962)
1917, रूसी क्रांति
1932-1972, The Tuskegee Syphilis Study
1924, U.S. passes National Origins Act limiting immigration
1945: The Atomic Age begins with atomic bombs dropped on Hiroshima and Nagasaki, ending World War II
1950: सूचना क्रांति आरम्भ हुई।
1954 Brown vs Board of Education Supreme Court Decision
1957: The Space Age begins with the Soviet Union's of the first satellite
1992 L.A. Riot follows Rodney King court verdict
तिरुनल्लूर करुणाकरन्
तिरुनल्लूर करुणाकरन् (१९२४-२००६) मलयालम के एक सुप्रसिद्ध कवि, पंडित और वामपंथी विचारक थे। वे मलयालमकविता की स्वातंत्र्योत्तर प्रगतिशील काव्यधारा के एक विशिष्ट व्यक्तित्व थे।
केरल के कोल्लम जिले के पेरिनाट नामक गाँव में ८ अक्टूबर १९२४ में उनका जन्म हुआ था। प्रारंभिक शिक्षा घर पर ही संस्कृतभाषा व साहित्य के अध्ययन के साथ। उन्होंने छात्र जीवन से ही काव्य रचना प्रारम्भ कर दी थी। कोल्लम के एस् एन कॉलेज से इतिहास पर् बी॰ए॰ और तिरुवनन्तपुरम यूणिवेरसिट्टि कांलेज् से मलयालम पर एम॰ए॰ की उपाधियाँ प्राप्त कर उन्होंने यूणिवेरसिट्टि कांलेज् में अध्यापन कार्य किया। उसके बाद वे केरल सरकार का पब्लिक सर्वीस कम्मीशन में अंग की रूप में काम किया। छः वर्ष वहाँ काम करने के बाद वे भारतीय कम्युनिस्ट पार्टी की साप्ताहिक पत्र 'जनयुगम' में प्रधान सम्पादक पद पर नियुक्त हुए। ५ जुलाई २००६ को उनका देहांत हो गया।
उनकी कवितायों पर साम्यवाद और भौतिकवाद का प्रभाव स्पष्टरूप में रहते है फिर भी उनकी शैली भावपूर्ण और भाषा सरल तथा प्रवाहमयी है।
"मन्जुतुल्लिकल्" (कवितासंग्रह)
"समागमम्" (काव्य)
"प्रेमम मधुरमाणु धीरवुमाणु" (खंड काव्य)
"राणि" (खंड काव्य)
"रात्रि" (खंड काव्य)
"ताष्केन्ट्" (खंड काव्य)
"अन्ति मयन्ङुम्पोल्" (गीत संग्रह)
"तिरुनल्लूर करुणाकरन्टे कवितकल्" (कवितासंग्रह)
"ग्रीष्मसंध्यकल्" (कवितासंग्रह)
"पुतुमषा" (बालकविता संग्रह)
"मेघसंदेशम्" (अनुवाद)
"आभिज्ञानशाकुन्तलम्" (अनुवाद)
"जिप्सिकल्" (अनुवाद)
"ओमर घय्यामिन्टे गाथकल्" (अनुवाद)
"ओरु महायुद्ध् त्तिन्टे पर्यवसानम्" (गद्य)
स्टैचू ऑफ़ लिबर्टी
स्टैचू ऑफ लिबर्टी न्यूयॉर्क हार्बर में स्थित एक विशाल मूर्ति है। तांबे की यह मूर्ति 151 फुट लंबी है, लेकिन चौकी और आधारशिला मिला कर यह 305 फुट ऊंची है। 22 मंज़िला इस मूर्ति के ताज तक पहुंचने के लिये 354 घुमावदार सीढ़ियां चढ़नी पड़ती हैं। अमेरिकन क्रांति के दौरान फ्रान्स और अमेरिका की दोस्ती के प्रतीक के तौर पर तांबे की बनी ये मूर्ति फ्रान्स ने 1886 में अमेरिका को दी थी। 2010 का अनुमान है कि इस मूर्ति को देखने रोज़ाना 12 से 14 हज़ार लोग आते हैं। यह संयुक्त राज्य अमेरिका को 1886 में फ्रांस के लोगों द्वारा अमेरिकी क्रांति के दौरान स्थापित दोनों देशों के बीच दोस्ती का प्रतिनिधित्व करने के लिए दिया गया था।मुर्ति के दाहिने हाथ में एक मशाल और एक किताब है जहां स्वतंत्रता की घोषणा की तारीख जुलाई ४ १७७६ (JULY IV MDCCLXXVI) लिखा है, जो मूर्ति के बाएं हाथ में। प्रतिमा न्यूयॉर्क हार्बर में लिबर्टी द्वीप पर है, और यह आगंतुकों, अप्रवासियों और जहाज से यात्रा करने वाले अमेरिकियों का स्वागत करती है।
प्रतिमा को १९०१ तक यूनाइटेड स्टेट्स लाइटहाउस बोर्ड द्वारा और फिर युद्ध विभाग द्वारा प्रशासित किया गया था। 1933 के बाद से इसे राष्ट्रीय उद्यान सेवा द्वारा स्टैच्यू ऑफ लिबर्टी राष्ट्रीय स्मारक के हिस्से के रूप में बनाए रखा गया है, और यह एक प्रमुख पर्यटक आकर्षण है। 1916 से मशाल के चारों ओर की बालकनी में सार्वजनिक प्रवेश पर रोक लगा दी गई है।
प्रतिमा शुद्ध तांबे के आवरण से बनी है, जिसे प्राकृतिक नीले-हरे रंग के पेटिना में मौसम के लिए छोड़ दिया गया है। इसमें स्टील (मूल रूप से पोखर वाला लोहा) का एक ढांचा है।मशाल की लौ सोने की पत्ती में लेपित है (मूल रूप से तांबे से बना है और बाद में कांच के शीशे रखने के लिए बदल दिया गया है)। नींव एक अनियमित ग्यारह-नुकीले तारे के आकार में एक पुराना सितारा किला है। मूर्ति १५१ फीट (४६ मीटर) लंबी है, लेकिन कुरसी और नींव के साथ, यह ३०५ फीट (९३ मीटर) लंबी है।
स्टेच्यू ऑफ लिबर्टी का वजन 204,117 किलोग्राम के बराबर है। स्टैच्यू ऑफ लिबर्टी के ढांचे का वजन अपने आप में लगभग 250,000 पाउंड है। इस स्टेच्यू के वजन का कारण है बाहरी ढांचे में किये गए शुद्ध तांबे का उपयोग, जिसे स्टील पर लटकाया गया है।
स्टैच्यू ऑफ लिबर्टी का एक रोचक तथ्य ये भी है कि इसका पूरा नाम लिबर्टी एनलाइटिंग द वर्ल्ड है। प्रतिमा का नाम रोमन देवी लिबर्टस के नाम पर रखा गया है, जो रोमन पौराणिक कथाओं में स्वतंत्रता का प्रतीक है।20वीं सदी की शुरुआत तक, स्टैच्यू ऑफ लिबर्टी की तांबे की त्वचा के बारिश, हवा और सूरज के संपर्क में आने से मूर्ति को एक विशिष्ट हरा रंग मिला, जिसे वर्डीग्रिस के नाम से जाना जाता है। 1984 में, प्रतिमा को जनता के लिए बंद कर दिया गया था और इसके शताब्दी समारोह के लिए समय पर बड़े पैमाने पर जीर्णोद्धार किया गया था। यहां तक ​​​​कि बहाली शुरू होने के बाद भी, संयुक्त राष्ट्र ने स्टैच्यू ऑफ लिबर्टी को विश्व धरोहर स्थल के रूप में नामित किया। 5 जुलाई 1986 को, स्टैच्यू ऑफ़ लिबर्टी को एक शताब्दी समारोह में जनता के लिए फिर से खोल दिया गया। सितंबर ११, २००१ के आतंकवादी हमलों के बाद, लिबर्टी द्वीप १०० दिनों के लिए बंद हो गया; स्टैच्यू ऑफ लिबर्टी को अगस्त 2004 तक आगंतुक के उपयोग के लिए फिर से नहीं खोला गया था। जुलाई 2009 में, प्रतिमा के मुकुट को फिर से जनता के लिए फिर से खोल दिया गया था।
आज, स्टैच्यू ऑफ लिबर्टी स्वतंत्रता और लोकतंत्र का एक स्थायी प्रतीक है, साथ ही दुनिया के सबसे ज्यादा पहचाने जाने वाले योग्य स्थलों में से एक है।
आइएसओ ३१६६ - १
देशों की सूची - ISO 3166-1
राजनेता
राजनेता () उस व्यक्ति को कहते हैं जो मूलत: राजनीतिक दर्शन के आधार पर राजनीति के क्षेत्र में कभी भी नीतिगत सिद्धान्तों से समझौता नहीं करता। उदाहरण के लिए लाल बहादुर शास्त्री (कांग्रेस), शरद पवार (राष्ट्रवादी कॉंग्रेस पार्टी) अटल बिहारी वाजपेयी (भाजपा), राममनोहर लोहिया (प्रजा सोशलिस्ट पार्टी) और वर्तमान में नरेन्द्र मोदी।
प्रेरकत्व
विद्युतचुम्बकत्व एवं इलेक्ट्रॉनिक्स में, प्रेरकत्व (inductance) ए.सी.(प्रत्यावर्ति धारा)परिपथों का वह गुण है , जिसके कारण वह विद्युत धारा मान में होने वाले परिवर्तनों का विरोध करता है  इसका प्रतीक L तथा मात्रक हेनरी होता है प्रतिरोधों की भांति , इंडक्टर्स को भी समूहन की जरूरत पड़ती है
गुस्ताव किरचॉफ
गुस्ताव रॉबर्ट किरचॉफ़ (१२ मार्च १८२४ - १७ अक्टूबर १८८७) एक जर्मन भौतिकशास्त्री थे।
आवेश संरक्षण
आवेश संरक्षण का सिद्धांत बेंजामिन फ्रैंकलिन ने दिया था। इसके अनुसार विद्युत आवेश को न तो उत्पन्न किया जा सकता है और न ही उसे नष्ट किया जा सकता है। अतः विद्युत् आवेश ब्रह्माण्ड में सदैव ही संरक्षित रहता है।
व्यवहार रूप में, आवेश संरक्षण एक भौतिक नियम है जिसके अनुसार एक निश्चित आयतन में विद्युत आवेश में कुल अंतर, उस आयतन में प्रवेश करने वाले आवेश और उस आयतन से निर्गत आवेश के अन्तर के बराबर होता है।
गणित के अनुसार, इस सिद्धांत को निरन्तरता समीकरण के रूप में लिख सकते हैं:
"Q"("t") विद्युत आवेश की मात्रा है, जो एक निश्चित आयतन में "t" समय में होता है, "Q" उस आयतन में आने वाली आवेश की मात्रा समय "t" एवं "t" के बीच और "Q" उस आयतन से बाहर जाने वाले आवेश की उसी समय में मात्रा है।
सदिश अवकलन का प्रयोग इस सिद्धांत का आवेश घनत्व ρ (कूलंब प्रति घन मीटर) एवं विद्युत धारा घनत्व J (एम्पीयर प्रति वर्ग मीटर) की टर्म्स में प्रतिपादन करने हेतु प्रयोग किया जा सकता है:
This statement is equivalent to a conservation of four-current. In the mid-nineteenth century, James Clerk Maxwell postulated the existence of electromagnetic waves as a result of his discovery that Ampère's law (in its original form) was inconsistent with the conservation of charge. After correctly reformulating Ampère's law, Maxwell also realized that such waves would travel at the speed of light, and that light itself must be a form of electromagnetic radiation. "See electromagnetic wave equation for a full discussion of these discoveries".
आयतन में आगत कुल धारा जहां "S" = ∂"V" "V" की सीमा है जिसे बाहर को जाते नॉर्मल्स, एवं dS को Nd"S" के लघुरूप में, ∂"V" की सीमा के बाहर को जाते नॉर्मल के लिये प्रयोग किया गया है। यहां formula_4 आयतन की सतह पर धारा घनत्व (धारा प्रति इकाई समय) है। सदिश धारा की दिशा को चिह्नित करता है।
डायवर्जेन्स प्रमेय के अनुसार इसे
रूप में भी लिख सकते हैं। धारा संरक्षण हेतु आयतन को कुल धारा आवश्यक रूप से आयतन में हुए अंतर के बराबर होनी चाहिये।
आवेश को आवेश घनत्व से इस समीकरण द्वारा संबंधित किया जा सकता है: This yields
क्योंकि ये हरेक आयतन हेतु सत्य है, अतः हमें मिला:
दयानंद एंग्लो वैदिक कॉलेज
डीएवी, "दयानंद एंग्लो वैदिक" का संक्षिप्त रूप है। डीएवी निजी क्षेत्र में भारत का सबसे बड़ा शिक्षण संस्थान है। डीएवी वैदिक आध्यात्मिक उपदेष्टा स्वामी दयानंद सरस्वती के विचारों पर आधारित है। डीएवी स्कूली शिक्षा से लेकर विश्वविद्यालय स्तर तक की शिक्षा देता है।
शायद यह संसार में कुछ ही शिक्षण संस्थानों में है जहां संचालकों में किसी तरह के अहं का टकराव नहीं है। पिछले अक्टूबर मं उन्होंने जालंधर में डीएवी विश्वविद्यालय की स्थापना की। अपने 125 वर्ष के इतिहास में इसके 919 संस्थान हैं जो कि प्रबंध समिति के अध्यक्ष श्रीपूनमसूरी के नेतृत्व में कार्य कर रहे हैं। निःसंदेह ईसाइयों ने किसी भी दूसरे समुदाय से ज्यादा स्कूल और कालेज स्थपित किए हैं लेकिन उनमें से ज्यादा विदेशी मिशनरियों की कोशिशों के कारण है। भारतीय ईसाइयों ने इस दिशा में बहुत कम काम किया हैं।
डीएवी की स्थापना लाला हंसराज ने सन 1886 में लाहौर में की थी। डीएवी के अंतर्गत आज 919 शिक्षण संस्थाएं हैं, जिनमें 461 हाईस्कूल हैं। जिसकी वार्षिक बजट करीब 2 अरब है। इन स्कूलों का संचालन दयानंद एंग्लो-वैदिक कॉलेज ट्रस्ट और प्रबंधन सोसाइटी के द्वारा किया जाता है। डीएवी देश में सबसे ज्यादा संख्या में सीबीएसई बोर्ड को छात्र देता है।
It holds the record for producing the largest number of CBSE (class Xth and XIIth) toppers as a single institution in the last 10 years .
English is the primary language of instruction, with students also receiving compulsory education in Hindi and Sanskrit or a regional language.
Anglo Vedic, the name itself implies a perfect blend of modern education and the essence of traditional Indian culture.Arif malik
ओर्से संग्रहालय (पेरिस)
ओर्से संग्रहालय (फ़्रान्सीसी: Musée d'Orsay) फ्रांस की राजधानी पेरिस का एक प्रसिद्ध संग्रहालय है। यह संग्रहालय सीन नदी के बायें किनारे पर स्थित है। जिस भवन के अन्दर यह संग्रहालय बना है वह पहले एक रेलवे स्टेशन हुआ करता था जिसका नाम था 'ओर्से स्टेशन'। इस संग्रहालय में सन् १८४८ से लेकर सन् १९१५ तक की मुख्यत: फ्रांसीसी कलाकृतियाँ संगृहित हैं।
चन्द्रकान्त राजू
चन्द्रकान्त राजू (जन्म 7 मार्च 1954) भारत के कम्प्यूटर विज्ञानी, गणितज्ञ, भौतिकशास्त्री, शिक्षाशास्त्री, दार्शनिक एवं बहुज्ञ अनुसंधानकर्ता हैं। सम्प्रति वे नयी दिल्ली के सभ्यता अध्ययन केन्द्र (Centre for Studies in Civilizations) से जुड़े हुए हैं। भारत के प्रथम सुपरकम्प्यूटर 'परम' (1988-91) में उनका उल्लेखनीय एवं प्रमुख योगदान रहा।
श्री चन्द्रकान्त राजू का जन्म मध्य प्रदेश के ग्वालियर में हुआ था। उन्होने सन् १९७३ में मुम्बई के विज्ञान संस्थान (Institute of Science) से विज्ञान में स्नातक की उपाधि प्राप्त की। मुम्बई के ही प्रगत गणित अध्ययन केन्द्र (Centre of Advanced Study in Mathematics) से सन् १९७५ में एमएससी किया। उन्होने सन् १९८० में कोलकाता स्थित भारतीय सांख्यिकी संस्थान से पीएचडी की।
उन्होने मुख्यत: गणित और भौतिकी पर बहुत सी पुस्तके एवं लेख लिखी हैं। उन्होने विज्ञान के दर्शन एवं इतिहास पर भी बहुत कुछ लिखा है। श्री राजू के अधिकांश विश्वास एवं धारणाएं बहुत विवादस्पद रहीं हैं।
चन्द्रकान्त राजू के विज्ञान तथा गणित से सम्बन्धित प्रमुख विचार निम्नलिखित हैं-
ठियोग
ठियोग (Theog) भारत के हिमाचल प्रदेश राज्य के शिमला ज़िले में स्थित एक नगर व नगरपालिका है। यह इसी नाम की तहसील का मुख्यालय भी है।
ठियोग राष्ट्रीय राजमार्ग 5 (हिन्दुस्तान-तिब्बत राजमार्ग) पर स्थित है। यह शिमला से 32 किमी दूर है। ठियोग पांच घाटों - रहीघाट, जनोगघाट, प्रेमघाट, बगाघाट, देओरीघाट - के लिए जाना जाता है।
भारत की 2011 जनगणना के अनुसार जुब्बल नगर में 4,353 और पूरी जुब्बल तहसील में 84,684 निवासी थे।
जयसिंहपुर
जयसिंहपुर (Jaisinghpur) भारत के हिमाचल प्रदेश राज्य के काँगड़ा ज़िले में स्थित एक नगर है।
जयसिंहपुर कांगड़ा के कटोच राजा, महाराजा जय सिंह के नाम के बाद नामित किया गया था। जयसिंहपुर ब्यास नदी के किनारे कांगडा, हमीरपुर व मंडी की संगम स्थली है। यह अपने चौगान के लिये जाना जाता है। यहा पर कई उल्लेखनीय मंदिर है, जानकी नाथ मंदिर, राधे कृष्ण मंदिर बस अड्डे के समीप, जानकी नाथ मंदिर, बाबा मणि राम मंदिर, शनि देव मंदिर, खड़ेश्वरी बाबा मंदिर और शीतला माता मंदिर तिन्बर-पालमपुर सड़क पर स्थित प्रसिद्ध मंदिर है।
जयसिंहपुर और 558 मीटर (1,831 फुट) की औसत ऊंचाई पर, काँगड़ा ज़िले की दक्षिणी सीमा पर स्थित है। इसके साथ हमीरपुर ज़िले और मंडी ज़िले की सीमाए लगती है।
भारत की जनगणना २००१ के अनुसार जयसिंहपुर शहर की आबादी १,२७३ और जयसिंहपुर तहसील की आबादी ५८,६२९ है, जिसमे २६,६६६ पुरुष और ३१,९५७ महिलाएँ है।
जयसिंहपुर सीधे सड़क मार्ग से प्रमुख हिल स्टेशन, पालमपुर, के साथ जुड़ा हुआ है।
जयसिंहपुर से दूरी